Predkladacia správa

Materiál sa predkladá na rokovanie vlády v zmysle bodu B.1. uznesenia č.255 zo dňa 6. apríla 2005 k správe o stave odsúhlasovania projektov v Európskej komisii, ktoré boli odsúhlasené vládou SR v roku 2004, ako aj v súlade so súhlasom na odklad termínu splnenia tejto úlohy podľa listu č. 5113/2005/KVP OSV zo dňa 23. júna 2005, ktorým bol termín splnenia úlohy stanovený na 15. október 2005.

           Cieľom predloženého materiálu je informovať vládu slovenskej Republiky o stave rozpracovanosti zásobníka projektov pre Kohézny fond v oblasti dopravnej infraštruktúry  pre nové programovacie obdobie 2007-2013.	

         Indikatívny zásobník projektov je stanovený tak, aby obsahoval projekty, ktoré sú na takom stupni pripravenosti, aby spĺňali v programovacom období 2007-2013 príslušné kritériá stanovené Európskou komisiou. Pre projekty obsiahnuté v zásobníku projektov bude vypracovaná štandardná žiadosť o grant z Kohézneho fondu, ktorá bude obsahovať popri technickom popise projektov aj ekonomické analýzy a vyhodnotenie dopadu na životné prostredie.

           Materiál bol po schválení v Porade vedenia ministerstva dopravy, pôšt a telekomunikácií SR prerokovaný s  Ministerstvom výstavby a regionálneho rozvoja SR.                      

Materiál má informatívny charakter, z toho dôvodu nebol  v súlade s čl. 10 Metodického pokynu na prípravu a predkladanie materiálov na rokovanie vlády Slovenskej republiky predložený na medzirezortné pripomienkové konanie.